CELEX: 52019PC0033
Language: hu
Date: 2019-01-31
Title: Javaslat A TANÁCS HATÁROZATA az Európai Unió által az EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításával kapcsolatban az EGT Vegyes Bizottságban képviselendő álláspontról

EURÓPAI BIZOTTSÁG
            Brüsszel, 2019.1.31.
            COM(2019) 33 final
            2019/0023(NLE)
            Javaslat
            A TANÁCS HATÁROZATA
            az Európai Unió általaz EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításával kapcsolatban az EGT Vegyes Bizottságban képviselendő álláspontról
            (EGT-vonatkozású szöveg)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Az EGT Vegyes Bizottságnak a javasolt tanácsi határozathoz csatolt határozattervezete az EGT-megállapodás IX. mellékletét (Pénzügyi szolgáltatások) és XIX. mellékletét (Fogyasztóvédelem) kívánja módosítani azzal a céllal, hogy belefoglalja a megállapodásba a lakóingatlanokhoz kapcsolódó fogyasztói hitelmegállapodásokról szóló, 2014. február 4-i 2014/17/EU európai parlamenti és tanácsi irányelvet.
               
            
            
               •Összhang a szabályozási terület jelenlegi rendelkezéseivel
            
            
               
                  A csatolt vegyes bizottsági határozattervezet már meglévő uniós szakpolitikát terjeszt ki az EGT-tag EFTA-államokra (Norvégiára, Izlandra és Liechtensteinre). 
               
            
            
               •Összhang az Unió egyéb szakpolitikáival
            
            
               Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az EGT-megállapodásba belefoglalandó jogszabályok az Európai Unió működéséről szóló szerződés 114. cikkén alapulnak.
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  1
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot. 
            
            
               A Bizottság az Európai Külügyi Szolgálattal (a továbbiakban: EKSZ) együttműködve benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.
            
            
               •Szubszidiaritás (nem kizárólagos hatáskör esetén) 
            
            
               A javaslat megfelel a szubszidiaritás elvének a következők miatt: 
            
            
               E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható. 
            
            
               Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést. 
            
            
               •Arányosság
            
            
               Az arányosság elvének megfelelően ez a javaslat nem lépi túl az e cél eléréséhez szükséges mértéket.
            
         
         
            
               •A jogi aktus típusának megválasztása
            
            
               Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Tárgytalan.
            
            
               4.KÖLTSÉGVETÉSI VONZATOK
            
            
               A 2014/17/EU irányelv EGT-megállapodásba való belefoglalásának nincsenek várható költségvetési vonzatai.
            
            
               5.EGYÉB ELEMEK
            
            
               Az EFTA részéről kért főbb kiigazítások 
            
            
               Indokolás és javasolt megoldás:
            
            
               Az 5. cikk (3) bekezdésének b) pontjához való hozzáigazítás – b) kiigazítás
            
            
               Az Európai Bankhatóság (EBH) és az EFTA Felügyeleti Hatóság közötti hatáskörmegosztás következtében bevezetésre került egy arra vonatkozó kiigazítás, hogy az EFTA Felügyeleti Hatóságot fel kell venni a nemzeti hatóságokkal együttműködő hatóságok jegyzékébe.
            
            
               A 12. cikk (3) bekezdéséhez és a 27. cikk (3) bekezdéséhez való hozzáigazítás – c) kiigazítás
            
            
               Az EGT-megállapodás 7. cikkével összhangban kizárólag az EGT-megállapodásba belefoglalt jogi aktusok kötelező erejűek az EGT-tag EFTA-államokra nézve. Az irányelvben foglalt egyes kötelezettségek tehát csak az irányelvnek az EGT-megállapodásba történő belefoglalásáról szóló vegyes bizottsági határozat hatálybalépésének időpontjától alkalmazandók. A c) kiigazítás biztosítja, hogy a 12. cikk (3) bekezdésének és a 27. cikk (3) bekezdésének alkalmazására vonatkozó irányadó időpont az irányelv EGT-n belüli hatálybalépésének időpontja. 
            
            
               A 14. cikk (5) bekezdéséhez való hozzáigazítás – d) kiigazítás
            
            
               Az EGT-megállapodás 7. cikkével összhangban kizárólag az EGT-megállapodásba belefoglalt jogi aktusok kötelező erejűek az EGT-tag EFTA-államokra nézve. Az irányelvben foglalt egyes kötelezettségek tehát csak az irányelvnek az EGT-megállapodásba történő belefoglalásáról szóló vegyes bizottsági határozat hatálybalépésének időpontjától alkalmazandók. A d) kiigazítás biztosítja, hogy az irányelv hatálybalépését megelőzően hatályos nemzeti szabályokra vonatkozó átmeneti időszakok az EGT vonatkozásában úgy értendők, mint az irányelv EGT-n belüli hatálybalépésével kapcsolatban alkalmazandó átmeneti időszakok. 
            
            
               A 26. cikk (2) bekezdéséhez való hozzáigazítás – e) kiigazítás
            
            
               A liechtensteini adóhatóság adatai szerint Liechtensteinben évente mindössze 50–100 ingatlanügyletre kerül sor. Az irányelv 26. cikkének (2) bekezdésében meghatározottak szerinti, az lakóingatlan-piaccal kapcsolatos megbízható és érdemi statisztikai eredményekhez sokkal több ingatlanügyletre lenne szükség.
            
            
               Az adott helyzetben a statisztikai ellenőrzés ellentétes lenne az európai statisztika gyakorlati kódexének következő alapelveivel:
            
            
               •4. alapelv: a statisztikai hatóságok elkötelezettek a minőség iránt,
            
            
               •7. alapelv: a minőségi statisztikák alapja a megalapozott módszertan,
            
         
         
            
               •12. alapelv: az európai statisztikák pontosan és megbízhatóan írják le a valóságot.
            
            
               Ennek megfelelően az e) kiigazítás mentesíti Liechtensteint azon kötelezettsége alól, hogy az irányelv 26. cikkének (2) bekezdése értelmében saját területén biztosítsa a lakóingatlan-piac megfelelő statisztikai nyomon követését. 
            
            
               A 34. cikk (2) és (4) bekezdéséhez és a 37. cikkhez való hozzáigazítás – f) és g) kiigazítás
            
            
               Az EGT-megállapodás IX. mellékletének 31g. pontjával létrehozott rendszer alapján az EBH-rendelet 19. cikke szerint az EFTA-pillérébe tartozó, kötelező erejű határozatok elfogadására vonatkozó hatáskörrel az EFTA Felügyeleti Hatóság rendelkezik, míg a felügyelet technikai szempontjainak többségét az EBH látja majd el az EFTA-államokra vonatkozó kérdéseket illetően. Az EBH hatáskörébe fog tartozni továbbá az EBH-rendelet 19. cikkének (2) bekezdése szerint a nem kötelező jellegű közvetítés biztosítása.
            
            
               Az f) és g) kiigazítás egyértelművé teszi, hogy az EBH-nak az EBH-rendelet 19. cikke szerinti hatáskörére az irányelv 34. cikkének (2) és (4) bekezdésében, valamint 37. cikkében tett hivatkozásokat – esettől függően – az EFTA Felügyeleti Hatóság hatáskörére történő hivatkozásként kell értelmezni. 
            
            
               A 43. cikkhez való hozzáigazítás – h) kiigazítás
            
            
               Az EGT-megállapodás 7. cikkével összhangban kizárólag az EGT-megállapodásba belefoglalt jogi aktusok kötelező erejűek az EGT-tag EFTA-államokra nézve. Az irányelvben foglalt egyes kötelezettségek tehát csak az irányelvnek az EGT-megállapodásba történő belefoglalásáról szóló vegyes bizottsági határozat hatálybalépésének időpontjától alkalmazandók. A h) kiigazítás biztosítja, hogy az irányelv 43. cikkében meghatározott átmeneti időszakok az EGT vonatkozásában úgy értendők, mint az irányelv EGT-n belüli hatálybalépésével kapcsolatban alkalmazandó átmeneti időszakok. 
            
            
               2019/0023 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által
                  az EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításával kapcsolatban az EGT Vegyes Bizottságban képviselendő álláspontról
            
            
               (EGT-vonatkozású szöveg)
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  2
                és különösen annak 1. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Gazdasági Térségről szóló megállapodás
                  3
                (a továbbiakban: az EGT-megállapodás) 1994. január 1-jén hatályba lépett.
            
            
               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításáról.
            
            
               (3)A 2014/17/EU európai parlamenti és tanácsi irányelvet
                  4
                bele kell foglalni az EGT-megállapodásba.
            
         
         
            
               (4)Az EGT-megállapodás IX. mellékletét (Pénzügyi szolgáltatások) és XIX. mellékletét (Fogyasztóvédelem) ezért ennek megfelelően módosítani kell. 
            
            
               (5)Az EGT Vegyes Bizottságban az Unió által képviselendő álláspontnak ezért a csatolt határozattervezeten kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               Az Unió által az EGT Vegyes Bizottságban az EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) javasolt módosításával kapcsolatban képviselendő álláspont az EGT Vegyes Bizottság határozatának az e határozathoz csatolt tervezetén alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 305., 1994.11.30., 6. o.
               
               
                  
                     (2)
                  
                        HL L 305., 1994.11.30., 6. o.
               
               
                  
                     (3)
                  
                        HL L 1., 1994.1.3., 3. o. 
               
               
                  
                     (4)
                  
                        Az Európai Parlament és a Tanács 2014/17/ЕU irányelve (2014. február 4.) a lakóingatlanokhoz kapcsolódó fogyasztói hitelmegállapodásokról, valamint a 2008/48/EK és a 2013/36/EU irányelv és az 1093/2010/EU rendelet módosításáról (HL L 60., 2014.2.28., 34. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2019.1.31.
            COM(2019) 33 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió általaz EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításával kapcsolatban az EGT Vegyes Bizottságban képviselendő álláspontról
            
               
         
         
            
               MELLÉKLET 
            
            
               AZ EGT VEGYES BIZOTTSÁG 
                  ... HATÁROZATA 
            
            
               (XXX)
            
            
               az Európai Gazdasági Térségről szóló megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            
            
               mivel:
            
            
               (1)A HL L 246., 2015.9.23., 11. o. által helyesbített, a lakóingatlanokhoz kapcsolódó fogyasztói hitelmegállapodásokról, valamint a 2008/48/EK és a 2013/36/EU irányelv és az 1093/2010/EU rendelet módosításáról szóló, 2014. február 4-i 2014/17/ЕU európai parlamenti és tanácsi irányelvet
                  1
                bele kell foglalni az EGT-megállapodásba.
            
            
               (2)Az EGT-megállapodás IX. és XIX. mellékletét ezért ennek megfelelően módosítani kell,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás IX. melléklete a következőképpen módosul:
            
            
               1.A 31g. pont (1093/2010/EU európai parlamenti és tanácsi rendelet) a következő franciabekezdéssel egészül ki:
            
            
               „–32014 L 0017: A HL L 246., 2015.9.23., 11. o. által helyesbített, az Európai Parlament és a Tanács 2014/17/EU irányelve (2014. február 4.) (HL L 60., 2014.2.28., 34. o.)”.
            
            
               2.A 31i. pont (1095/2010/EU európai parlamenti és tanácsi rendelet) után a szöveg a következő ponttal egészül ki:
            
            
               „31j.32014 L 0017: A HL L 246., 2015.9.23., 11. o. által helyesbített, az Európai Parlament és a Tanács 2014/17/ЕU irányelve (2014. február 4.) a lakóingatlanokhoz kapcsolódó fogyasztói hitelmegállapodásokról, valamint a 2008/48/EK és a 2013/36/EU irányelv és az 1093/2010/EU rendelet módosításáról (HL L 60., 2014.2.28., 34. o.).
            
            
               Az irányelv rendelkezései e megállapodás alkalmazásában a következő kiigazításokkal értendők:
            
            
               a)A megállapodás 1. jegyzőkönyvének rendelkezései ellenére és e megállapodás eltérő rendelkezése hiányában a »tagállam(ok)« és a »hatáskörrel rendelkező hatóságok« kifejezések úgy értendők, hogy az irányelvben szereplő jelentésük mellett az EFTA-államokat és azok hatáskörrel rendelkező hatóságait is magukban foglalják.
            
            
               b)Az 5. cikk (3) bekezdésének b) pontjában »az európai felügyeleti hatósággal (Európai Bankhatóság) (EBH)« szövegrész után a »vagy adott esetben az Európai Felügyeleti Hatósággal« szövegrészt kell beilleszteni.
            
         
         
            
               c)A 12. cikk (3) bekezdésében és a 27. cikk (3) bekezdésében a »2014. március 20.« szövegrész helyébe a »…-i …/… EGT vegyes bizottsági határozat [e határozat] hatálybalépésének napja« szövegrész lép.
            
            
               d)A 14. cikk (5) bekezdésében a »2014. március 20.« szövegrész helyébe a »…-i …/… EGT vegyes bizottsági határozat [e határozat] hatálybalépésének napja« és a »2019. március 21-ig« szövegrész helyébe »az azt követő öt évig« lép.
            
            
               e)A 26. cikk (2) bekezdése a következő albekezdéssel egészül ki:
            
            
               »Liechtenstein mentesül a 26. cikk (2) bekezdésében előírt statisztikai ellenőrzés alól.«
            
            
               f)A 34. cikk (2) bekezdésének ötödik albekezdésében és (4) bekezdésének b) pontjában az »EBH az említett cikkben ráruházott hatáskörökkel összhangban eljárhat« szövegrész helyébe az »EBH vagy adott esetben az EFTA Felügyeleti Hatóság az említett cikkben ráruházott hatáskörökkel összhangban eljárhat« szövegrész lép.
            
            
               g)A 37. cikkben az »EBH az említett cikkben ráruházott hatáskörökkel összhangban eljárhat, és az EBH által az említett cikkel összhangban hozott kötelező erejű határozat« szövegrész helyébe az »EBH vagy adott esetben az EFTA Felügyeleti Hatóság az említett cikkben ráruházott hatáskörökkel összhangban eljárhat, és az EBH vagy adott esetben az EFTA Felügyeleti Hatóság által az említett cikkel összhangban hozott kötelező erejű határozat« szövegrész lép.
            
            
               h)A 43. cikkben az EFTA-államok tekintetében a »2016. március 21.«, illetve a »2016. március 21-ét« és a »2014. március 20-át« szövegrész helyébe a »…-i …/… EGT vegyes bizottsági határozat [e határozat] hatálybalépése«, illetve a »…-i …/… EGT vegyes bizottsági határozat [e határozat] hatálybalépését« szövegrész, továbbá a »2017. március 21-ig« szövegrész helyébe a »…-i …/… EGT vegyes bizottsági határozat [e határozat] hatálybalépésétől számított egy évig« szövegrész lép”.
            
            
               2. cikk
            
            
               Az EGT-megállapodás XIX. mellékletének 7h. pontja (2008/48/EK európai parlamenti és tanácsi irányelv) a következő franciabekezdéssel egészül ki:
            
            
               „–32014 L 0017: A HL L 246., 2015.9.23., 11. o. által helyesbített, az Európai Parlament és a Tanács 2014/17/EU irányelve (2014. február 4.)(HL L 60., 2014.2.28., 34. o.)”.
            
            
               3. cikk
            
            
               A HL L 246., 2015.9.23., 11. o. által helyesbített 2014/17/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
            
            
               4. cikk
            
            
               Ez a határozat […]-án/-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették*.
            
            
               
                  2
                cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
            
               Kelt Brüsszelben, […]-án/-én.
            
            
               
                     az EGT Vegyes Bizottság részéről
               
               
                     az elnök
                     
                     
                     
                     az EGT Vegyes Bizottság
                     titkárai
                     
               
            
         
         
            
                  
                     (1)
                  
                        HL L 60., 2014.2.28., 34. o.
               
               
                  
                     (2)
                  
                        *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]